**RANGOS SUTARTIS NR.**

2018 m. d.

Klaipėda

**Akcinė bendrovė „Klaipėdos nafta“**, kuriai atstovauja generalinis direktorius Mindaugas Jusius, veikiantis pagal Bendrovės įstatus(toliau – **Užsakovas**)*,* ir

**AB „Montuotojas“ montavimo firma Panevėžyje** kuriai atstovauja direktorius Antanas Katinas, veikiantis pagal bendrovės įstatus(toliau – **Rangovas**)

(toliau šios sutarties tekste Užsakovas ir Rangovas kartu vadinami **Šalimis**, o kiekvienas atskirai – **Šalimi**)

**Kadangi:**

1. Užsakovui yra reikalingi Sutarties priede Nr. 3 „Techninė užduotis“ (toliau – **Užsakymas arba Techninė užduotis**) nurodyti Darbai (toliau – **Darbai**);
2. Įvykdžius [pirkimo pavadinimas] pirkimą (toliau – **Pirkimas**), Šalys [data] sudarė preliminariąją sutartį (toliau – **Preliminarioji sutartis**);
3. Rangovo pasiūlymas atnaujinto varžymosi procedūros metu (Sutarties priedas Nr. 1) (toliau – **Pasiūlymas**) buvo pripažintas laimėjusiu;

**Todėl** Šalys susitarė ir sudarė šią rangos sutartį (toliau – **Sutartis**):

1. **SUTARTIES DALYKAS**
	1. Šia Sutartimi Rangovas įsipareigoja savo jėgomis ir rizika bei iš savo medžiagų, pagal Užsakovo pateiktą Užsakymą atlikti numatytus ir šioje Sutartyje aptartus Darbus ir perduoti Darbų rezultatą Užsakovui Sutartyje nustatyta tvarka ir terminais, o Užsakovas įsipareigoja priimti atliktus ir kokybės reikalavimus atitinkančius Darbus ir sumokėti už juos Sutartyje nurodytomis sąlygomis ir tvarka.
2. **SUTARTIES KAINA**
	1. Sutarties pradinė vertė Sutarties sudarymo metu – [nurodyti pradinę sutarties vertę] be pridėtinės vertės mokesčio (toliau – **PVM**).
	2. Sutarties Darbų kainai taikoma fiksuotų darbų įkainių apskaičiavimo metodika. Darbų atskiriems darbams ir medžiagoms taikomi įkainiai yra nurodyti Pasiūlyme ir nesikeičia per visą Sutarties galiojimo laiką.
	3. Darbų kaina perskaičiuojama ir koreguojama šiais atvejais:
		1. Rangovui bus mokama tik už faktiškai atliktus Darbus pagal Darbų sąmatose pateiktus atskirų Darbų įkainius, neviršijant Sutarties 2.1 punkte nurodytos Sutarties pradinės vertės;
		2. Kai Sutarties galiojimo metu keičiasi PVM tarifo dydis. Tokiu atveju Darbų kaina koreguojama pagal sąskaitos išrašymo už atliktus Darbus dieną galiojantį PVM tarifo dydį ir taikoma Darbams, kurie buvo atlikti po PVM tarifo pasikeitimo. Šiuo atveju Sutarties keitimo procedūra nėra taikoma.
		3. Kai keičiasi Darbų apimtis ar atsirado poreikis įsigyti papildomus, Techninėje specifikacijoje nenumatytus, darbus, bet tiesiogiai susijusius su Sutarties vykdymu ir reikalingus Sutarties vykdymui (išskyrus darbus, kurių Rangovas nenumatė, tačiau, būdamas profesionalus ir rūpestingas, turėjo ir galėjo numatyti sudarant Sutartį) (toliau kartu – **Papildomi darbai)**,pagal Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – **Pirkimų įstatymas**) 97 straipsnį. Tokiu atveju Papildomų darbų kainos pakeitimas įforminamas atskiru rašytiniu susitarimu, Sutarties 11 punkte nustatyta tvarka, kuris, jį pasirašius abiem Sutarties Šalims, tampa neatskiriama Sutarties dalimi.
	4. Apskaičiuojant Papildomų darbų kainas (keičiant darbus, jų kaina skaičiuojama kaip vienų darbų atsisakymas ir papildomų darbų įsigijimas) pagal kiekio (apimties) keitimo sąlygas, prioritetine tvarka (t. y. tik nesant galimybės taikyti aukščiau esantį būdą, gali būti taikomas žemiau esantis būdas) taikomi būdai:
		1. pritaikant Pasiūlyme nurodytus Darbų įkainius;
		2. jei įmanoma, išskaičiuojant kainos dalį iš Sutartyje numatyto atitinkamo Darbų įkainio*;*
		3. pritaikant Sutartyje numatytus panašių Darbų įkainius. Panašius darbus turi pagrįsti ir nustatyti Užsakovas;
		4. įvertinant pagrįstas tiesiogines (darbo užmokesčio ir su juo susijusius mokesčius, statybos produktų ir įrengimų, mechanizmų sąnaudas) bei netiesiogines (pridėtines, statybvietės ir pelno) išlaidas.
	5. Į Sutarties 2.2 punkte nurodytą Darbų kainą įeina visos tiesioginės ir netiesioginės išlaidos (darbo jėgos, mechanizmų ir medžiagų kaina, mokesčiai, draudimo ir kitos išlaidos), susijusios su Sutarties 1.1 punkte nurodytų Darbų atlikimu ir pagrįstos Rangovo pateiktame Pasiūlyme.
	6. Už Darbų kiekių teisingą apskaičiavimą Darbų sąmatoje atsako tik Rangovas. Darbai, kuriuos būtina atlikti, kad būtų tinkamai įgyvendinta Užsakovo Techninė užduotis ir kuriuos Rangovas turėjo ir galėjo numatyti Sutarties sudarymo momentu, tačiau jų neįvertino savo pasiūlyme, yra atliekami Rangovo sąskaita ir jėgomis, išskyrus Sutartyje tiesiogiai numatytus atvejus.
	7. Rangovas atlikęs, bet kokius tinkamai, Sutartyje nustatyta tvarka nesuderintus darbus, neturi teisės reikalauti ar tikėtis už šiuos darbus apmokėjimo.

2.8. Rangovas Darbus vykdo griežtai pagal Užsakovo Užsakymą, laikydamasis šios Sutarties ir visų taikomų Lietuvos Respublikos teisės aktais nustatytų reikalavimų.

* 1. Įsigyjant Papildomus darbus pagal Sutartį, Darbų kaina, kurią Užsakovas turi sumokėti Rangovui, yra kaina apskaičiuota įvertinus pagal Sutartį atliktų Darbų apimtis ir Papildomus darbus.
1. **DARBŲ ATLIKIMO TERMINAI**
	1. Rangovas Darbus atlieka per [*trukmė savaitėmis, mėn., kt.]* nuo *Sutarties įsigaliojimo datos*. Darbus galima baigti anksčiau numatyto termino, nemažinant atliktų Darbų kokybės.
	2. Darbai bus atliekami pagal grafiką (Sutarties priedas Nr. 4). Grafike nustatyti Darbų etapų vykdymo terminai gali būti keičiami Šalių rašytiniu susitarimu, nekeičiant galutinės Darbų atlikimo datos, nustatytos Sutarties 3.1 punkte. Grafike nustatytų Darbų etapų vykdymo terminų keitimas, nekeičiant galutinės Darbų atlikimo datos, nelaikomas Sutarties keitimu.
	3. Sutarties 3.1 punkte nustatytas Darbų atlikimo terminas gali būti pratęsiamas Rangovui pateikus rašytinį prašymą, Šalių rašytiniu susitarimu, Sutarties 11 punkte nustatyta tvarka, kai:
		1. pagal šią Sutartį Užsakovas, turėdamas tokią pareigą, neužtikrina elektros energijos, vandens tiekimo, nepateikia įrangos, medžiagų ar dokumentų;
		2. Darbų ar jų dalies negalima vykdyti dėl hidrometeorologinių sąlygų, kurios nėra nenugalimos jėgos aplinkybės, tačiau pagal atitinkamuose galiojančiuose teisės aktuose ir/ar įrangos bei medžiagų gamintojų nustatytus reikalavimus montavimo darbams, nustatytą darbų technologiją ir seką būtina nukelti Darbų atlikimo terminą. Aplinkybių terminui pratęsti egzistavimas ir realumas Rangovo prašyme Užsakovui privalo būti pagrįstas retrospektyviais, objektyviais ir viešai prieinamais meteorologinių sąlygų duomenimis, skelbtais hidrometeorologijos prognozes ir faktinius duomenis skelbiančių subjektų interneto svetainėse;
		3. Darbų neįmanoma atlikti dėl Užsakovo vykdomų krovos darbų bei su jais susijusių technologinių procesų, arba dėl kitų Užsakovo vykdomų rangos darbų ar teikiamų paslaugų, kai tokie vykdomi darbai ar teikiamos paslaugos tiesiogiai įtakoja tinkamą Darbų atlikimą;
		4. atsirado poreikis įsigyti Papildomus darbus, kurie yra būtini Sutarčiai vykdyti.
	4. Dėl pratęsimo, nurodyto Sutarties 3.3 punkte, Rangovas raštu kreipiasi į Užsakovo atstovą nedelsiant po aplinkybių, kurių pagrindu prašoma pratęsti Darbų atlikimo terminą, tačiau bet kuriuo atveju ne vėliau, kaip likus 7 dienoms iki darbų atlikimo termino pabaigos, išskyrus atvejus, kai tokios aplinkybės objektyviai atsirado arba paaiškėjo vėliau.
	5. Darbų atlikimo terminas dėl priežasčių, nurodytų Sutarties 3.3 punkte, pratęsiamas proporcingai numatytų priežasčių buvimo laikotarpiui. Bendra darbų atlikimo termino pratęsimų trukmė negali būti ilgesnė nei [nustatyti terminą savaitėmis] (terminas žodžiais) savaitės.
	6. Sutarties 3.3 punkte numatytų aplinkybių atsiradimas, neįpareigoja Užsakovo sutikti su Rangovo prašomu Darbų atlikimo termino pratęsimu.

**4. DARBŲ KOKYBĖ**

* 1. Atlikdamas Darbus, Rangovas vadovaujasi Sutartyje nurodytais reikalavimais, Užsakovo Technine užduotimi, normatyvinių statybos techninių dokumentų ir kitų Lietuvos Respublikos teisės aktų nustatytais reikalavimai, statybines medžiagas bei įrengimus naudoja tik pagal techninių specifikacijų reikalavimus. Darbų ir medžiagų kokybė turi atitikti galiojančių Lietuvos Respublikos įstatymų, standartų, normatyvinių statybos dokumentų reikalavimus.
	2. Rangovas patvirtina, kad Darbus atliks Rangovo darbuotojai, turintys tinkamą Darbams atlikti kvalifikaciją, t. y. turintys valstybės institucijų išduotus dokumentus, suteikiančius teisę atlikti Darbus bei įrangos gamintojų išduotus sertifikatus, patvirtinančius, kad Rangovo darbuotojai yra apmokyti dirbti su Darbams naudojama gamintojo įranga.
	3. Užsakovas teisės aktų nustatyta tvarka prižiūri Darbų atlikimą ir teikia būtinus nurodymus bei prireikus ir techninę pagalbą Sutartyje numatytiems Darbams atlikti. Šalys aiškiai susitaria, kad Užsakovo atliekama Darbų priežiūra, yra Užsakovo teisė, bet ne pareiga. Aiškumo dėlei Šalys patvirtina, kad dėl šios Sutarties vykdymo metu Užsakovo atliekamos Rangovo dokumentų peržiūros ir derinimo Užsakovas netaps atsakingas už Rangovo dokumentų turinį, kokybę ir kitas jų savybes. Užsakovo atliekama Rangovo pateiktų dokumentų peržiūra ir (ar) dokumentų suderinimas neatleidžia Rangovo nuo atsakomybės už Rangovo dokumentų tinkamumą, Rangovo pasirinktų sprendimų teisingumą ir atitikimą teisės aktų reikalavimams.
	4. Jeigu Rangovas atliko Darbus pažeisdamas Sutartyje nustatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas per Užsakovo nurodytą terminą:
		1. neatlygintinai pakeistų nekokybiškas medžiagas ir (ar) įrenginius kokybiškais; arba
		2. neatlygintinai ištaisytų Darbų atlikimo trūkumus ar defektus;
		3. atitinkamai sumažintų Darbų kainą, jeigu nėra įvykdyti šios Sutarties 4.4.1, 4.4.2 punktai.
1. **APMOKĖJIMO UŽ DARBUS TVARKA IR TERMINAI**

###  Už Darbus atsiskaitoma tokiais terminais ir tvarka *[atsiskaitymo sąlygos bus nustatomos atsižvelgiant į kiekvieno Užsakymo pobūdį ir bus atitinkamai koreguojamos Sutarties sąlygos]*:

### per 5 (penkias) kalendorines dienas po Sutarties pasirašymo*, draudimo liudijimo dėl Rangovo statybos darbų ir/ar privalomojo civilinės atsakomybės draudimo pateikimo* ir išankstinio mokėjimo sąskaitos pateikimo Užsakovui, Užsakovas Rangovui išmokės 10% (dešimties procentų) Sutarties 2.2 punkte nurodytos bendros Darbų kainos be PVM dydžio avansą;

### Užsakovas Rangovui apmokės dalimis už kiekvieną mėnesį faktiškai užbaigtus, tinkamai Užsakovui perduotus ir Užsakovo priimtus Darbus pagal atliktų Darbų aktus, kuriuos pasirašo Rangovas ir Užsakovas, per 30 (trisdešimt) kalendorinių dienų po PVM sąskaitos faktūros, išrašytos atliktų Darbų aktų pagrindu, gavimo dienos. Kiekvieną mėnesį iš mokėtinos sumos pagal atitinkamą PVM sąskaitą faktūrą Užsakovas išskaičiuoja Rangovui pagal Sutarties 5.1.1 punktą sumokėtą 10 % avansą, jo suma mažindamas Rangovui už Darbus tą mėnesį mokėtiną sumą; *[arba]*

### Užsakovas Rangovui apmokės pagal mokėjimų plane (Sutarties priedas Nr. X) nurodytus visiškai užbaigtus, tinkamai Užsakovui perduotus ir Užsakovo priimtus Darbų etapus, per 30 (trisdešimt) kalendorinių dienų po PVM sąskaitos faktūros, išrašytos atliktų Darbų aktų pagrindu, gavimo dienos. Kiekvieną kartą iš mokėtinos sumos pagal atitinkamą PVM sąskaitą faktūrą Užsakovas išskaičiuoja Rangovui pagal Sutarties 5.1.1 punktą sumokėtą avansą, jo suma mažindamas Rangovui už Darbus mokėtiną sumą.

### *Šalys taip pat susitaria, kad kiekvieną mėnesį iš mokėtinos sumos pagal atitinkamą PVM sąskaitą faktūrą, Užsakovas taip pat išskaičiuoja 10 % (dešimties procentų) dydžio sumą (sulaikymo sumą) nuo perduotų Darbų vertės, kuri bus laikoma papildoma įvykdymo garantija pagal Sutartį.*

* 1. *Pagal Sutartį sulaikyta suma bus pervesta Rangovui per 30 (trisdešimt) kalendorinių dienų nuo Darbų perėmimo. Užsakovas pasilieka teisę įskaityti bet kokią sumą, į kurią Užsakovas turi teisę pagal Sutartį Rangovui mokėtinos pagal šį straipsnį sulaikytos sumos atžvilgiu, apie tai informuodamas Rangovą*.
	2. Užsakovas apmoka už atliktus Darbus per 30 (trisdešimt) kalendorinių dienų po PVM sąskaitos faktūros, išrašytos abiejų Šalių pasirašyto atliktų Darbų perdavimo – priėmimo akto pagrindu, priėmimo dienos. Užsakovas gali sulaikyti mokėjimą už Darbus tol, kol Rangovas tinkamai neįvykdys visų savo įsipareigojimų pagal Sutartį, įskaitant visų Darbų defektų ir/ar kitų Darbų kokybės trūkumų ištaisymą.
	3. Darbų perdavimo – priėmimo aktą ruošia Rangovas, o pasirašo Rangovo ir Užsakovo įgalioti atstovai.

###  Užsakovas turi teisę sulaikyti mokėjimus už atliktus Darbus, jeigu:

* + 1. nepašalinti Darbų perdavimo – priėmimo akte nurodyti visi Darbų defektai ir /ar trūkumai;
		2. Rangovas, vykdydamas Sutartį, padarė Užsakovui arba tretiesiems asmenims nuostolius.
	1. Rangovas visas sąskaitas faktūras, kreditinius ir debetinius dokumentus, jei vykdant Sutartį tokie yra išrašomi, Užsakovui privalo pateikti informacinės sistemos „E. Sąskaita“ priemonėmis. Rangovui sąskaitas faktūras ir kitus šiame punkte nurodytus dokumentus pateikus kitu, nei nurodytas, būdu, jos nebus laikomos įteiktomis Užsakovui ir Užsakovui nekils jokių pareigų, susijusių su netinkamai pateiktų sąskaitų faktūrų apmokėjimu, išskyrus atvejus, nurodytus Pirkimų įstatymo 34 straipsnio 12 dalyje. Visos išlaidos, susijusios su šiame punkte nurodytų apskaitos dokumentų pateikimu Užsakovui per informacinę sistemą „E. Sąskaita“, tenka Rangovui.
	2. Šiems Darbams taikomas atvirkštinis apmokestinamo PVM mechanizmas.
	3. Jei Pirkimo dokumentuose buvo numatyta tokia galimybė, gali būti vykdomas tiesioginis atsiskaitymas su Rangovo subtiekėjais.
	4. Apie tiesioginio atsiskaitymo su subtiekėju galimybę Užsakovas praneša visiems Rangovo subtiekėjams, kurių informaciją Rangovas pateikė Užsakovui Sutarties 6.1.10 punkte nustatyta tvarka, ne vėliau nei per 3 (tris) darbo dienas nuo nurodytos informacijos gavimo iš Rangovo.
	5. Subtiekėjas, norėdamas pasinaudoti tiesioginio atsiskaitymo su subtiekėju galimybe, raštu pateikia prašymą Užsakovui.
	6. Tiesioginio atsiskaitymo su subtiekėju sąlygos ir tvarka nustatomos Užsakovo, rangovo ir Rangovo subtiekėjo sudaromoje trišalėje Sutartyje, kuri nuo jos pasirašymo tampa neatskiriama šios Sutarties dalimi (toliau – **Trišalė sutarti“).**
	7. Užsakovo tiesioginio atsiskaitymo su subtiekėju sąlygos ir tvarka nustatomos atsižvelgiant į šioje Sutartyje ir sutartyje tarp Rangovo ir jo subtiekėjo nustatytas sąlygas. Rangovas turi teisę prieštarauti nepagrįstų mokėjimų subtiekėjui pagal Trišalę sutartį vykdymui.

### **KITOS ŠALIŲ PAREIGOS**

* 1. **Rangovas įsipareigoja:**
		1. Darbus atlikti pagal Užsakovo pateiktą Techninę užduotį, statybos techninių reglamentų ir kitų teisės aktų, reglamentuojančių statybos veiklą, reikalavimus.
		2. Paskirti Darbų vadovą ir kvalifikuotą personalą, galintį kokybiškai, laiku ir saugiai vykdyti Darbus ir, prieš pradedant Darbus, bet ne vėliau kaip 3 (trys) darbo dienos iki numatomos Darbų pradžios, raštu apie tai informuoti Užsakovą.
		3. Įrengti laikinus statinius ar įrenginius, pasirūpinti buitinėmis ir sanitarinėmis patalpomis, kurie reikalingi Darbams atlikti ir medžiagoms saugoti. Patiekti, iškrauti, priimti ir tinkamai sandėliuoti Darbams reikalingas medžiagas, gaminius, įrenginius, komplektuojamąsias detales ir techniką.
		4. Naudoti statybos aikštelę (statybvietę) tik pagal jos tiesioginę paskirtį.
		5. Darbų vykdymui naudoti medžiagas, gaminius ir įrengimus, atitinkančius Techninėje užduotyje bei teisės aktuose nustatytus reikalavimus, naudoti tik Lietuvos Respublikos įstatymais nustatyta tvarka sertifikuotas medžiagas, gaminius ir įrengimus.
		6. Atlyginti Užsakovui visus tiesioginius ir netiesioginius nuostolius, susidariusius dėl savo ar Darbų atlikimui pasitelktų trečiųjų asmenų kaltės, įskaitant, bet neapsiribojant, už sugadintą Užsakovo įrangą, įrenginius ar kitą Rangovo ar jo pasitelktų asmenų veiksmais ar (ar) neveikimu padarytą žalą.
		7. Atliekant Darbus, laikytis saugos darbe, sveikatos, civilinės saugos, technologinių, aplinkos apsaugos, sanitarijos, priešgaisrinės apsaugos, techninių ir kitų teisės aktų reikalavimų bei Užsakovo nurodymų, nepažeisti trečiųjų asmenų interesų ir užtikrinti, kad šiame papunktyje nurodytų reikalavimų laikytųsi Rangovo bei jo pasitelktų trečiųjų asmenų darbuotojai.
		8. Rangovas, atliekantis Sutartyje numatytus Darbus Užsakovo teritorijoje, pats atlieka įvykusių nelaimingų atsitikimų su savo ir bet kokių jo Darbų atlikimui pasitelktų trečiųjų asmenų darbuotojais tyrimą ir jų apskaitą pagal Lietuvos Respublikos galiojančius nuostatus. Esant būtinumui, tyrimo komisijos statybos vadovo prašymu, Užsakovas skiria kompetentingą asmenį darbui Rangovo komisijoje. Rangovas pats organizuoja pirmą pagalbą nukentėjusiems nuo nelaimingo atsitikimo ar susirgimo darbe, praneša Užsakovui apie visus nelaimingų atsitikimų, avarijų ar gaisrų bei užsidegimų atvejus.
		9. Visu šios Sutarties galiojimo metu turi būti ne mažesnei nei galiojančiuose teisės aktuose nustatytai sumai apdraudęs statybos darbų ir civilinės atsakomybės privalomuoju draudimu. Rangovas privalo pateikti Užsakovui tai įrodančius dokumentus.
		10. Sudarius Sutartį, ne vėliau nei Sutartis pradedama vykdyti, pranešti Užsakovui tuo metu Rangovui žinomus subtiekėjus, jų kontaktinius duomenis ir subtiekėjų atsakingus asmenis bei nedelsiant informuoti Užsakovą apie tokios pateiktos informacijos pasikeitimus per visą Sutarties vykdymo laikotarpį. Apie naujų subtiekėju pasitelkimą vykdant Sutartį Rangovas įsipareigoja informuoti Užsakovą ne vėliau kaip prieš 3 (tris) darbo dienas, o apie subtiekėjų, kurių pajėgumais Rangovas grindė savo atitikimą nustatytiems kvalifikacijos reikalavimams – ne vėliau kaip prieš 5 (penkias) darbo dienas, prieš jiems pradedant darbą. Kartu su informacija apie keičiančius subtiekėjus privalo būti pateikti jų kvalifikaciją pagrindžiantys dokumentai (kai keičiami subtiekėjai, kurių pajėgumais Rangovas rėmėsi Pirkime).
		11. Sutarties vykdymo laikotarpiu Sutarties vykdymui pasitelkti subtiekėjai, kurių pajėgumais Rangovas rėmėsi Pirkime, gali būti pakeisti tik dėl objektyvių priežasčių ir tik gavus išankstinį raštišką Užsakovo sutikimą, kurio Užsakovas neatsisakys išduoti nepagrįstai. Naujų Rangovo pasitelktų subtiekėjų kvalifikacija ir kiti pajėgumai negali būti blogesni, negu atitinkami taikytini kvalifikacijos reikalavimai, numatyti Pirkimo dokumentuose. Objektyviomis priežastimis pakeisti rangovo pasitelktą subtiekėją laikomos situacijos, kai: (i) toks Rangovo pasitelktas subtiekėjas - juridinis asmuo bankrutuoja, yra restruktūrizuojamas, nutraukia veiklą ar nebegali jos tęsti arba kitais panašiais atvejais; (ii) ne dėl Rangovo kaltės nutrūksta sutartiniai santykiai tarp jo ir subtiekėjo; (iii) nebetenkinami Pirkimo dokumentuose nurodyti kvalifikaciniai kriterijai (iv) yra kitų objektyvių aplinkybių, kuriomis yra būtina pakeisti subtiekėją.
		12. Sutarčiai vykdyti pasiūlytą specialistą Rangovas gali pakeisti kitu specialistu tik prieš tai raštu informavęs Užsakovą nurodant pagrįstas keitimo priežastis ir gavęs raštišką Rangovo pritarimą. Naujai siūlomo specialisto kvalifikacija turi atitikti Pirkimo dokumentuose keičiamam specialistui nurodytus reikalavimus. Pagrįstomis specialisto keitimo priežastimis laikomos priežastys, kai Rangovo pasiūlytas specialistas (-ai) dėl objektyvių priežasčių (nutrūkus teisiniams santykiams su Rangovu, specialistui atsisakius atlikti Darbus, specialistui susirgus, susižeidus ir pan.) nebegali atlikti visų ar dalies Sutartyje nurodytų Darbų. Užsakovui sutikus su specialisto (-ų) pakeitimu, Užsakovas kartu su Rangovu raštu sudaro susitarimą dėl specialisto (-ų) pakeitimo taikant Sutartyje nustatytą keitimo procedūrą. Šis susitarimas yra neatskiriama Sutarties dalis. Specialisto (-ų) keitimo tvarkos pažeidimas laikomas esminiu pirkimo sutarties pažeidimu.
		13. Darbų atlikimo metu Rangovas privalo užtikrinti statybos aikštelėje švarą ir tvarką, savo sąskaita bei jėgomis šalinti visas netinkamas ir nereikalingas statybines ir kitas medžiagas Atliekų tvarkymo taisyklėse ir kituose taikomuose galiojančiuose teisės aktuose nurodytu būdu ir vykdyti jų apskaitą.
		14. Grąžinti Užsakovo išduotus leidimus įeiti/įvažiuoti į Užsakovo teritoriją iki galutinio darbų priėmimo – perdavimo akto pasirašymo. Rangovas leidimus privalo grąžinti į Užsakovo leidimų biurą, esantį adresu Buriu g. 19, Klaipėda.
		15. Rangovas, užbaigęs Darbus, ne vėliau kaip per 5 (penkias) darbo dienas iki Darbų priėmimo – perdavimo akto pasirašymo dienos privalo pašalinti visas jam priklausančias netinkamas ir nereikalingas statybines ir kitas medžiagas bei atliekas, statybinius gaminius ir dirbinius, mechanizmus ir laikinus statinius iš statybos aikštelės. To nepadarius, Užsakovas, apie tai informuodamas Rangovą raštu prieš 2 (dvi) dienas, gali pašalinti jas iš statybų aikštelės Rangovo sąskaita ir savo jėgomis arba pasitelkdamas tam tikslui trečiuosius asmenis, ir už tai pateikti Rangovui išlaidų aktą bei sąskaitą išlaidų apmokėjimui.
		16. Užtikrinti galimybę Užsakovui Darbų atlikimo metu tikrinti vykdomų darbų kokybę, susipažinti su Darbams naudojamų medžiagų ir įrangos dokumentacija. Vykdyti visus teisėtus ir neprieštaraujančius Sutarties nuostatoms žodinius ir raštiškus Užsakovo nurodymus.
		17. Užtikrinti, kad vykdant Sutartį būtų laikomasi aplinkos apsaugos, socialinės ir darbo teisės įpareigojimų, nustatytų Europos Sąjungoje ir nacionalinėje teisėje, kolektyvinėse sutartyse ir Pirkimo įstatymo 7 priede nurodytose tarptautinėse konvencijose.
	2. **Užsakovas įsipareigoja:**
		1. Priimti iš Rangovo tinkamai atliktus Darbus ir atsiskaityti už juos Sutartyje nustatyta tvarka ir terminais.
		2. Prieš Darbų pradžią pateikti Rangovui turimus dokumentus, reikalingus Darbų atlikimui.
		3. Perduoti Rangovui statybos darbų aikštelę, surašant perdavimo-priėmimo aktą, ir užtikrinti Rangovui galimybę patekti į statybos aikštelę per visą Sutarties galiojimo terminą, nebent Rangovo patekimas į statybos aikštelę pažeistų Užsakovo interesus.
		4. Gavęs atitinkamo turinio Rangovo paraišką, patiekti jam elektros energiją, vandenį, kurie yra reikalingi Darbų vykdymui, Rangovui atsiskaitant su Užsakovu už šias suteiktas papildomas paslaugas per 15 (penkiolika) kalendorinių dienų nuo sąskaitos faktūros pateikimo dienos skaičiuojant pagal Užsakovo taikomus įkainius.
		5. Vykdyti kitas Sutartyje ir teisės aktuose Užsakovui priskiriamas pareigas.
	3. **Užsakovas turi teisę:**
		1. Duoti privalomus nurodymus Rangovui dėl Darbų atlikimo.
		2. Savo nuožiūra bet kuriuo metu tikrinti Rangovo Darbų atlikimo eigą, kokybę ir darbų saugą bei kitų teisės aktų ir Užsakovo nurodymų laikymąsi, nesikišant į Rangovo ūkinę komercinę veiklą.
		3. Užsakovas taip pat turi ir kitas šioje Sutartyje bei teisės aktuose Užsakovui priskiriamas teises.
1. **DARBŲ PERDAVIMAS**
	1. Darbai laikomi užbaigtais, kai yra perduodami visi Sutartyje numatyti Darbai ir pašalinti visi nustatyti defektai ir trūkumai (toliau – Darbų perėmimas).
	2. Užbaigus visus Darbus, Rangovas ne vėliau kaip prieš 5 (penkias) darbo dienas iki numatomo Darbų perdavimo – priėmimo akto pasirašymo dienos praneša Užsakovui apie visų Darbų pagal Sutartį užbaigimą. Rangovas parengia pateikia Darbų perdavimo – priėmimo aktą ir, kartu su Darbų išpildomąja dokumentacija perduoda Užsakovui. Užsakovas per 5 (penkias) darbo dienas nuo Darbų perdavimo – priėmimo akto gavimo dienos priima Darbus ir pasirašo pateiktą aktą, grąžindamas jį Rangovui, arba tuo pačiu terminu priima neginčijamą atliktų Darbų dalį ir pareiškia raštu pretenzijas dėl Darbų kokybės.
	3. Darbų perdavimo – priėmimo aktą Užsakovas ginčijamų Darbų dalyje pasirašo tik tada, kai Rangovas ištaiso atitinkamus visus defektus ir trūkumus.
	4. Darbų rezultato atsitiktinio žuvimo ar sugedimo rizika pereina Užsakovui tik nuo galutinio Darbų priėmimo – perdavimo akto pasirašymo dienos.
2. **ŠALIŲ ATSAKOMYBĖ**
	1. Rangovas, neatlikęs Darbų Sutartyje nustatytais terminais, moka Užsakovui, jam raštu pareikalavus, [*Sutarties 8.1 ir 8.2 punktų* *sąlygos bus nustatomos atsižvelgiant į kiekvieno Užsakymo pobūdį ir bus atitinkamai koreguojamos Sutarties sąlygos]* 0,1 (viena dešimtoji) % dydžio delspinigius nuo bendros Darbų kainos be PVM už kiekvieną pradelstą dieną. Užsakovas reikalavimą dėl delspinigių sumokėjimo gali pareikšti bet kuriuo metu nepriklausomai nuo jos Sutarties galiojimo, jos pasibaigimo, vykdymo terminų.
	2. Užsakovas, laiku nesumokėjęs Rangovui už pastarojo tinkamai perduotus ir Užsakovo priimtus darbus, moka Rangovui, jam raštu pareikalavus, 0,1 (vieną dešimtąją) % dydžio delspinigius nuo laiku nesumokėtos sumos už kiekvieną pradelstą dieną.
	3. Jei Sutartis nutraukiama Rangovo pageidavimu ar dėl Rangovo kaltės, Rangovas sumoka Užsakovui, pastarajam pareikalavus, 20 (dvidešimt) % dydžio baudą nuo Darbų kainos be PVM, taip pat atlygina visus Užsakovo nuostolius, susijusius su Sutarties nutraukimu, per 7 (septynias) kalendorines dienas po Sutarties nutraukimo.
	4. Jei Sutartis nutraukiama dėl Užsakovo kaltės ar jo pageidavimu, Užsakovas per 30 (trisdešimt) kalendorinių dienų nuo Sutarties nutraukimo dienos sumoka Rangovui už visus tinkamai pagal Sutartį atliktus ir Užsakovo priimtus Darbus.
	5. Jeigu Darbų rezultatas, prieš perduodant jį Užsakovui, atsitiktinai žūva arba ne dėl Užsakovo kaltės pasidaro negalima tinkamai užbaigti visų Darbų pagal Sutartį, tai Rangovas sutinka, kad už iki to momento atliktus, bet Užsakovui neperduotus Darbus rangovui nebus atlyginama.
	6. Už bet kokių Darbų atlikimui Rangovo pasitelktų trečiųjų asmenų veiksmus ir (ar) neveikimą prieš Užsakovą atsako tiesiogiai pats Rangovas ir įsipareigoja pats atlyginti Užsakovui nuostolius per 30 (trisdešimt) kalendorinių dienų nuo atitinkamo Užsakovo pareiškimo dienos.
	7. Visos sąskaitas dėl Sutartyje numatytų baudų ir delspinigių taikymo Rangovas apmoka per 4 (keturias) dienas nuo jų pateikimo, nebent tokiose sąskaitose ar kartu pateikiamuose dokumentuose būtų nurodytas kitas apmokėjimo terminas. Visas šioje Sutartyje Rangovo Užsakovui mokėtinas sumas Užsakovas turi teisę išskaičiuoti iš Rangovui mokėtinų sumų (įskaitant sulaikytas), o jei jų nepakaktų – ir iš Rangovo pateiktų prievolių įvykdymo užtikrinimų- taikydamas vienašalį įskaitymą. Apie tokį įskaitymą Užsakovas Rangovui praneša raštu.
3. **GARANTIJOS SUTEIKIMAS DARBAMS**
	1. Darbams suteikiamas Lietuvos Respublikos teisės aktuose, Sutartyje bei Techninėje užduotyje numatyti garantiniai terminai. Garantinio termino metu nustačius defektus ar trūkumus, Rangovas juos pašalinti per Šalių raštu suderintą protingą terminą, kuris negali būti ilgesnis kaip 15 (penkiolika) kalendorinių dienų. Jeigu Rangovas nustatytu terminu trūkumų ir defektų nepašalina, Užsakovas turi teisę pasikviesti kitus fizinius ar juridinius asmenis šiems trūkumams bei defektams pašalinti. Tokiu atveju Rangovas privalės atlyginti Užsakovui su Darbų trūkumų ir defektų šalinimu susijusias patirtas išlaidas (siekiant išvengti abejonių, Užsakovas turi teisę nevaržomai pasirinkti, ar tokias išlaidas dengti iš sumos, sulaikytos Sutarties 5.2 punkte nustatyta tvarka.
4. **SUTARTIES GALIOJIMAS, STABDYMAS, NUTRAUKIMAS**
	1. Sutartis įsigalioja nuo jos pasirašymo dienos ir galioja iki visiško Šalių Sutartyje numatytų įsipareigojimų įvykdymo.
	2. Sutartinių įsipareigojimų (jų dalies) vykdymo terminas gali būti stabdomas Rangovui pateikus rašytinį prašymą, Šalių rašytiniu susitarimu, Sutarties 11 straipsnyje nustatyta tvarka, dėl toliau nurodomų aplinkybių:
		1. papildomi archeologiniai tyrinėjimai, kurie nebuvo numatyti, bet kuriuos būtina atlikti;
		2. papildomos projektavimo paslaugos (kai Darbai buvo perkami pagal techninį projektą), be kurių negalima užbaigti Sutarties;
		3. vėluojama perduoti statybvietę ar jos dalį;
		4. trečiųjų šalių įtaka;
		5. laiku neatlaisvinta Darbų vieta;
		6. būtinas papildomas laikas įvykdyti papildomų Darbų pirkimą;
		7. laiku nepateikta įranga, ar negauti leidimai, kuriuos privalo pateikti Užsakovas;
		8. fizinės kliūtys arba kitos nei klimatinės fizinės sąlygos, su kuriomis vykdant darbus susidurta statybvietėje, ir tų kliūčių ar sąlygų Rangovas nebūtų galėjęs pagrįstai numatyti.
	3. Sutarties 10.2 punkte numatytų aplinkybių atsiradimas, neįpareigoja Užsakovo sutikti su Rangovo prašomu sutartinių įsipareigojimų stabdymu.
	4. Sutartinių įsipareigojimų (jų dalies) vykdymo terminas dėl aplinkybių, nurodytų Sutarties 10.2 punkte gali būti stabdomas neribotą skaičių, tačiau bendra sutartinių įsipareigojimų (jų dalies) vykdymo termino stabdymo trukmė turi būti neilgesnė kaip 6 mėnesiai per visą Sutarties galiojimo laikotarpį.
	5. Išnykus aplinkybėms, dėl kurių buvo stabdomas sutartinių įsipareigojimų (jų dalies) vykdymo terminas, sutartinių įsipareigojimų (jų dalies) vykdymo terminas pratęsiamas laikotarpiui, kuris pagal Sutartį buvo likęs Rangovo sutartinių įsipareigojimų (jų dalies) vykdymui iki kol sutartinių įsipareigojimų (jų dalies) vykdymas buvo sustabdytas.
	6. Tais atvejais, kai aplinkybės, dėl kurių buvo stabdomas sutartinių įsipareigojimų (jų dalies) vykdymo terminas, dar nėra išnykusios, o sutartinių įsipareigojimų (jų dalies) vykdymo termino sustabdymas trunka ilgiau nei Sutarties 10.4 punkte nurodytas terminas, Sutarties Šalys, vadovaudamosi Pirkimų įstatymo 98 straipsnio 2 dalimi, gali nutraukti Sutartį.
	7. Sutartinių įsipareigojimų (jų dalies) vykdymo termino sustabdymo metu, Rangovas įsipareigoja imtis visų atitinkamomis aplinkybėmis pagrįstų žingsnių, kad saugotų, laikytų ir apsaugotų atliktus Darbus (ar jų dalį) nuo sugedimo, praradimo ar žalos.
	8. Sutartis gali būti nutraukta Šalių susitarimu arba vienašališkai Sutartyje, Pirkimų įstatyme ir Lietuvos Respublikos civiliniame kodekse numatytais atvejais.
	9. Užsakovas turi teisę nutraukti Sutartį vienašališkai, nesikreipdamas į teismą, pranešęs Rangovui apie tai raštu prieš 14 (keturiolika) kalendorinių dienų, jei:
		1. Rangovas, pagal Sutartį neįgijęs teisės pratęsti Darbų atlikimo terminų ir nepaisydamas Užsakovo raginimo, nepradeda Darbų sutartu laiku arba vėluoja atlikti Darbus pagal šios Sutarties priede 4 pateiktą Darbų atlikimo grafiką ir pastaruoju atveju tampa aišku, kad nebus įmanoma baigti Darbų Sutartyje nustatytais terminais;
		2. Rangovas nepajėgia vykdyti Sutartyje numatytų įsipareigojimų ir, Užsakovui pareikalavus, nepateikia patikimų įrodymų dėl šių įsipareigojimų tinkamo įvykdymo;
		3. Rangovas perleidžia Sutarties vykdymą kitam subjektui arba pakeičia jungtinės veiklos sutarties partnerį be Užsakovo sutikimo;
		4. Rangovo ir /ar subtiekėjo kvalifikacija tapo nebeatitinkančia šios Sutarties reikalavimų ar atsirado Rangovo ir /ar subtiekėjo pašalinimo pagrindų ir šie neatitikimai nebuvo ištaisyti per 14 (keturiolika) dienų nuo kvalifikacijos tapimo neatitinkančia dienos;
		5. Rangovas netenka teisės verstis veikla, jeigu jam iškelta bankroto byla arba bankroto procesas vykdomas ne teismo tvarka, siekiama priverstinio Rangovo likvidavimo, jeigu Rangovo restruktūrizuojamas ar likviduojamas ir jo funkcijos, įsipareigojimai neperduodami kitai organizacijai.
		6. Rangovas nevykdo kitų Sutartyje numatytų įsipareigojimų.
	10. Užsakovas, raštu įspėjęs Rangovą prieš 30 (trisdešimt) dienų, turi teisę nutraukti Sutartį ar sutartį, kuria keičiama ši Sutartis, esant Pirkimų įstatymo 98 straipsnio 1 dalyje nurodytiems pagrindams.
	11. Sutarties 10.9.1. – 10.9.5 punktuose nurodyti pažeidimai laikomi esminiais sutarties pažeidimais.
	12. Rangovas turi teisę nutraukti Sutartį vienašališkai, nesikreipdamas į teismą, pranešęs Užsakovui apie tai raštu prieš 14 (keturiolika) kalendorinių dienų, jei:
		1. Užsakovas pareiškia, kad jis nebepajėgia toliau vykdyti įsipareigojimų, numatytų Sutartyje, ir nepateikia patikimų įrodymų apie tokių sutartinių įsipareigojimų įvykdymą;
		2. Užsakovas bankrutuoja yra restruktūrizuojamas ar jam yra iškelta bankroto ar restruktūrizavimo byla.
	13. Rangovui arba Užsakovui vienašališkai nutraukus Sutartį, Rangovas privalo ne vėliau kaip per 5 (penkias) darbo dienas perduoti visus iki Sutarties nutraukimo tinkamai atliktus Darbus Užsakovui, pasirašant Darbų priėmimo – perdavimo aktą, o Užsakovas privalo už atliktus ir jam tinkamai perduotus Darbus Rangovui apmokėti Sutartyje nustatytais terminais ir tvarka.

1. **SUTARTIES KEITIMAS**
	1. Sutarties sąlygos Sutarties galiojimo laikotarpiu gali būti keičiamos laikantis Pirkimų įstatymo 97 straipsnyje nustatytos tvarkos.
	2. Rangovas / Užsakovas turi teisę siūlyti Sutarties keitimą pateikdamas rašytinį siūlymą Sutartyje nurodytam Užsakovo / Rangovo įgaliotam atstovui, atsakingam už Sutarties keitimų administravimą. Rašytiniame siūlyme turi būti pateiktas Sutarties keitimo pagrindimas ir nurodytas teisinis pagrindas. Kai keitimas susijęs su papildomais darbais, Užsakovui / Rangovui papildomai pateikiami papildomų darbų būtinybę ir poreikį pagrindžiantys dokumentai bei pateikiami paaiškinimai dėl tokių darbų pagrįstumo ir galimybių iš anksto numatyti tokių darbų poreikį; kai keitimas susijęs su Rangovo, Rangovo jungtinės veiklos sutarties partnerio, Rangovo subtiekėjo, specialisto keitimo, Užsakovui papildomai pateikiami kiti Sutartyje nustatyti dokumentai.
	3. Pranešimas turi būti pateiktas kaip įmanoma greičiau, bet ne vėliau kaip per 28 (dvidešimt aštuonios) dienas po to, kai Rangovas sužinojo arba turėjo sužinoti apie atitinkamą įvykį ar aplinkybę dėl kurios, Rangovo nuomone, Sutartis turėtų būti pakeista. Jeigu Rangovas nepateikia pranešimo per minėtą 28 (dvidešimt aštuonios) dienų terminą ir (arba) jį pateikia ne Sutartyje nurodytam Užsakovo atstovui, atsakingam už Sutarties keitimų administravimą, laikoma, kad Rangovas atsisakė pasiūlyti Sutarties keitimą, o Užsakovas atleidžiamas nuo atsakomybės, susijusios su Sutarties keitimu, ar susijusių pretenzijų.
	4. Sutartis gali būti keičiama tik raštu, pasirašius tinkamai įgaliotiems asmenims ir negali būti keičiama konkliudentiniais veiksmais, rašytiniais protokolais ir kitais dokumentais, kurie pasirašyti tinkamai neįgaliotų asmenų.
	5. Rangovas neįgyja teisės perduoti savo įsipareigojimų pagal šią Sutartį trečiajam asmeniui be raštiško kitos Šalies sutikimo. Šalys susitaria, kad Rangovas gali būti pakeistas kita Sutarties šalimi Pirkimų įstatymo 97 straipsnyje numatytais pagrindais.
2. **KITOS SĄLYGOS**
	1. Visus Šalių tarpusavio santykius, atsirandančius iš Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
	2. **Sutarties vykdymui Darbų atlikimo klausimais skiriami įgalioti Šalių atstovai:**
		1. **Rangovo atstovas:** [\_\_\_\_\_\_\_]
		2. **Užsakovo atstovai:**
			1. atstovas, atsakingas už Sutartyje nurodytų Rangovo įsipareigojimų vykdymo priežiūrą [\_\_\_\_\_\_\_]**;**
			2. atstovas, atsakingas už Sutarties keitimų administravimą, Sutarties ir jos pakeitimų paskelbimą - [\_\_\_\_\_\_\_].
	3. Šalys aiškiai supranta, kad 12.2.2.2 punkte nurodytas Užsakovo atstovas turi teisę pasirašyti tik darbų priėmimo – perdavimo aktus, tačiau neturi teisės ir įgaliojimų keisti jokių Sutarties nuostatų, įskaitant, bet neapsiribojant, nuostatas susijusias su darbų apimtimi ir kaina.
	4. Visi ginčai ir nesutarimai, kylantys iš Sutarties ar susiję su jos aiškinimu ir vykdymu, tarp Šalių sprendžiami derybomis. Jeigu Šalys šių ginčų ir nesutarimų negali išspręsti derybomis per 2 (dvi) savaites nuo tos dienos, kai viena Sutarties Šalis kreipėsi į kitą Šalį su rašytine pretenzija, tai jie sprendžiami Lietuvos Respublikos teismuose Lietuvos Respublikos įstatymų nustatyta tvarka. Šalys susitaria, kad teisminio ginčo atveju teismo vieta bus Klaipėdos miestas.
	5. Šalys privalo nedelsiant, bet ne vėliau kaip per 2 (dvi) darbo dienas, informuoti viena kitą apie Šalies adreso, telefono ar kitų koordinačių pasikeitimą. Apie šioje Sutartyje nurodytų savo banko sąskaitų rekvizitų pasikeitimą Šalys privalo viena kitą informuoti ne vėliau kaip per 1 (vieną) darbo dieną. Šaliai pažeidus šią nuostatą, kitos Šalies siųsti dokumentai senuoju adresu yra laikomi išsiųsti tinkamu adresu.
	6. Visa Užsakovo pagal šią Sutartį Rangovui pateikta informacija bei pati Sutartis (su visais priedais, pakeitimais ir papildymais) yra laikoma konfidencialia, išskyrus, jei Užsakovas aiškiai raštu nurodė kitaip, ir negali būti atskleista ir (ar) perduota kokiu nors būdu jokiems tretiesiems asmenims visu šios Sutarties galiojimo laikotarpiu ir neterminuotai po jos galiojimo pabaigos, nebent Sutarties Šalys raštu susitartų kitaip arba atskleisti konfidencialią informaciją valstybės institucijoms yra įsakmiai privaloma pagal Lietuvos Respublikos įstatymus ar kitus teisės aktus. Šalys susitaria, kad už kiekvieną neteisėtą konfidencialios informacijos atskleidimo atvejį, Užsakovo pareikalavimu, Rangovui bus taikoma 3 000 (trijų tūkstančių) Eurų bauda. Šalys susitaria, kad konfidencialios informacijos atskleidimo atveju Rangovas atlygins visus Užsakovo tiesioginius nuostolius, kiek jų nepadengia pritaikyta bauda.
	7. Atsižvelgiant į Lietuvos Respublikos ir Europos Sąjungos teritorijose galiojančius teisės aktus ir taikytinus reikalavimus asmens duomenų apsaugai bei kibernetiniam saugumui, Rangovas Sutarties pasirašymo ir vykdymo metu įsipareigoja vadovautis Užsakovo bendrosiomis asmens duomenų tvarkymo sąlygomis, Informacijos ir kibernetinio saugumo politika ir Minimaliais informacijos ir kibernetinio saugumo reikalavimais išorės šalims (toliau – **Taisyklėmis**), kurios yra neatsiejama Sutarties dalis. Taisyklės yra skelbiamos Užsakovo internetiniame puslapyje [www.kn.lt](http://www.kn.lt). Rangovas šiuo besąlygiškai patvirtina, kad prieš sudarant Sutartį Rangovas turėjo galimybę susipažinti su Taisyklėmis, todėl Rangovui yra visiškai žinomas ir suprantamas Taisyklių turinys.
	8. Visos šios Sutarties sąlygos yra lygiavertės ir vienai Sutarties sąlygai negali būti taikomas prioritetas kitos Sutarties sąlygos atžvilgiu. Esant prieštaravimams ar neatitikimams, susijusiems su Šalių teisių ir įsipareigojimų ar juos apibūdinančių sąlygų, nustatytų Sutartyje ir kitame Sutarties sudedamąją dalį sudarančiame dokumente, suderinamumu, tokios Sutarties sudedamąją dalį sudarančių kitų dokumentų nuostatos taikomos tiek, kiek jos neprieštarauja Sutarties sąlygoms, nebent Sutartyje būtų aiškiai nurodyta kitaip.
	9. Bet kurios Sutarties nuostatos negaliojimas neturi įtakos kitų Sutarties nuostatų galiojimui. Šalys susitaria, vadovaujantis Pirkimų įstatymo reikalavimais, pakeisti negaliojančią Sutarties nuostatą kita, kuri labiausiai atitiktų ankstesnės nuostatos ekonominį tikslą.
	10. Sutartis surašyta dviem vienodą teisinę galią turinčiais egzemplioriais lietuvių kalba, po vieną egzempliorių kiekvienai Šaliai.
3. **SUTARTIES PRIEDAI**
	1. Sutarties priedai yra neatskiriama Sutarties dalis. Kiekviena Šalis gauna po vieną kiekvieno Sutarties priedo egzempliorių.
	2. Prie Sutarties jos sudarymo dienai pridedami šie žemiau nurodyti priedai:

*1 Priedas. Pasiūlymas, Darbų sąmatos;*

*2 Priedas „Darbuotojų saugos, aplinkos apsaugos ir priešgaisrinės saugos reikalavimai vykdant darbus AB „Klaipėdos nafta“teritorijoje“;*

*3 Priedas Techninė užduotis;*

*4 priedas. Darbų atlikimo grafikas.*

*5 priedas. [\_\_\_\_\_\_]*

1. **ŠALIŲ REKVIZITAI IR PARAŠAI:**

|  |  |  |
| --- | --- | --- |
|  | **UŽSAKOVAS** | **RANGOVAS** |
| pavadinimas | **Akcinė bendrovė „Klaipėdos nafta“** |  |
| adresas | Burių 19, LT-92276 Klaipėda |  |
| adresas korespondencijai | Baltijos pr. 40, LT-93239 Klaipėda |  |
| juridinio asmens kodas | 110648893  |  |
| PVM mokėtojo kodas | LT106488917 |  |
| telefonas | +370 46 391 772 |  |
| faksas | +370 46 311399 |  |
| el. paštas  | info@kn.lt |  |
| 1. s. Nr.
 | LT90 7044 0600 0076 4196 |  |
| bankas | AB SEB bankas |  |
| banko kodas | 70440 |  |
|  |  A.V.  parašas |  A.V.  parašas |